L 274/8 De Europæiske Fællesskabers Tidende 7. 10. 97 KOMMISSIONENS DIREKTIV 97/58/EF af 26. september 1997 om ændring af Rådets direktiv 94/57/EF om fælles regler og standarder for orga- nisationer, der udfører inspektion og syn af skibe, og for søfartsmyndighedernes aktiviteter i forbindelse dermed (FØS-relevant tekst) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 94/57/EF af 22. november 1994 om fælles regler og standarder for ogani- sationer, der udfører inspektion og syn af skibe, og for søfartsmyndigheders aktiviteter i forbindelse dermed ()), særlig artikel 8, og ud fra følgende betragtninger: Bilaget til direktiv 94/57/EF bygger på IMO-resolution A 739(18) om retningslinjer for bemyndigelse af organisatio- ner, der optræder på myndighedernes vegne; IMO's forsamling vedtog på sit nittende møde resolution A 789%19) om specifikationer for de tilsyns- og certifice- ringsfunktioner, der udføres af anerkendte organer på myndighedernes vegne; specifikationerne i IMO-resolution A 789(19) skal ses i tilknytning til retningslinjerne i IMO-resolution A 739(18); det vil være hensigtsmæssigt at indsætte bestemmelserne i IMO-resolution A 789(19) i bilaget til direktiv 94/57/EF i den udstrækning, de finder anvendelse; dette direktivs bestemmelser er i overensstemmelse med udtalelse fra det udvalg, som omtales i artikel 7 i direktiv 94/57/EF — UDSTEDT FØLGENDE DIREKTIV: Artikel 1 I bilaget til direktiv 94/57/EF indsættes følgende som punkt 7 i afsnit A. GENERELLE KRAV: »7. Organisationen udøver sin virksomhed i overens- stemmelse med bestemmelserne i bilaget til IMO-resolution A 789(19) om specifikationer for tilsyns- og certificeringsfunktioner, der udføres af anerkendte organer på myndighedernes vegne, i den udstrækning, de finder anvendelse inden for dette direktivs anvendelsesområde«. Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 30. september 1998. 2. Når medlemsstaterne vedtager disse love og admini- strative bestemmelser, skal de indeholde en henvisning til dette direktiv, eller de skal ved offentliggørelsen ledsages af en sådan henvisning. De nærmere regler for denne henvisning fastsættes af medlemsstaterne. 3. Medlemsstaterne meddeler omgående Kommis- sionen teksten til alle bestemmelser, de vedtager på det område, der omfattes af dette direktiv. Artikel 3 Dette direktiv træder i kraft på tyvendedagen efter sin offentliggørelse i De Europæiske Fællesskabers Tidende. Artikel 4 Dette direktiv er rettet til medlemsstaterne. Udfærdiget i Bruxelles, den 26. september 1997. På Kommissionens vegne Neil KINNOCK Medlem af Kommissionen () EFT L 319 af 12. 12. 1994, s. 20.